
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1150 


4 Σεπτεμβρίου 2002 


ΑΠΟΦΑΣΕΙ Σ 

Αριθ. 11753 

Έγκριση του Οργανισμού Εσωτερικής Υπηρεσίας (Ο.Ε.Υ.) 
της Δημοτικής Επιχείρησης Ύδρευσης-Αποχέτευσης 
Γεροποτάμου Νομ. Ρεθύμνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 7 του Ν. 1069/1980 «περί κι¬ 
νήτρων για την ίδρυση Επιχειρήσεων Υδρεύσεως & Απο- 
χετεύσεως». 

2. Τις διατάξεις του άρθρου 13του Ν. 2307/95 καιτου Ν. 
2399/96. 

3. Τις διατάξεις του Ν. 2647/1998. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις του Ν. 2503/97 περί «Οργάνωσης-Διοί- 
κησηςτης Περιφέρειας κ.λ.π.». 


6. Τις διατάξεις του άρθρου 18 του Ν. 2539/97 περί 
«Συγκρότησης της Πρωτοβάθμιας Τοπικής Αυτοδιοίκη¬ 
σης». 

7. Τιςδιατάξειςτηςπαρ. Ιτουάρθρου 13τουΝ.2672/98 
με τις οποίες αντικαταστάθηκε η παρ. 2 του άρθρου 18 
του Ν. 2539/97. 

8. Την 5972/1998 απόφαση του Γενικού Γραμματέα της 
Περιφέρειας Κρήτης. 

9. Το 4217/27.5.2002 έγγραφο του Δήμου Γεροποτά¬ 
μου, με το οποίο μας υποβλήθηκε η 1/2002 απόφαση του 
Διοικητικού Συμβουλίου της ΔΕΥΑ και η 149/2002 απόφα¬ 
ση του Δημοτικού Συμβουλίου Γεροποτάμου, η οποία 
συμφωνεί με την 1/2002 απόφαση της ΔΕΥΑ Γεροποτά¬ 
μου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) της Δημοτικής Επιχείρησης Ύδρευσης - Αποχέ¬ 
τευσης Γεροποτάμου Νομ. Ρεθύμνου, όπως αυτός ψη- 
φίσθηκε με την 1/2002 απόφαση του Διοικητικού Συμβου¬ 
λίου ως κατωτέρω: 

ΜΕΡΟΣ ΠΡΩΤΟ: 

ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ Ιο 

Αντικείμενο Οργανισμού Εσωτερικής Υπηρεσίας 

Μετον Οργανισμό Εσωτερικής Υπηρεσίας (Ο.Ε.Υ.) της 
Δ.Ε.Υ.Α.Γ. ρυθμίζονται θέματα που αφορούν την οργάνω¬ 
ση, την σύνθεση, τις αρμοδιότητες και τη λειτουργία των 
υπηρεσιώντης, τον αριθμό των οργανικών θέσεωντου τα¬ 
κτικού προσωπικού κατά υπηρεσία, την τοποθέτηση στις 
θέσεις σύμφωνα με τις ειδικότητες και ανάλογα με τις 
ανάγκες της υπηρεσίας, τον τρόπο πρόσληψης και από¬ 
λυσης, τις αποδοχές, την πειθαρχικής ευθύνη και γενικά 
κάθε θέμα που έχει σχέση με την υπηρεσιακή κατάσταση 
και τα δικαιώματα του απασχολούμενου προσωπικού και 
τις υποχρεώσεις της Δ.Ε.Υ.Α.Γ. προς το προσωπικό που 
από την πρόσληψη του αποδέχεται τον Ο.Ε.Υ ως εργα¬ 
σιακή σχέση. 

ΑΡΘΡΟ 2ο. 

Διοικητικές Ενότητες 

Η Δ.Ε.Υ.Α.Γ. διαρθρώνεται στις παρακάτω Διοικητικές 
Ενότητες: 

1. Γενική Διεύθυνση - Σύμβουλοι 

2. Διοικητική - Οικονομική Υπηρεσία 

3. Τεχνική Υπηρεσία 

Ο Γενικός Διευθυντής προσλαμβάνεται με απόφαση 
του Διοικητικού Συμβουλίου και προίσταται των υπηρε¬ 
σιώντης Δ.Ε.Υ.Α.Γ. 

Οι Διευθυντές των υπηρεσιών (Τεχνικών και Διοικητικών 
- Οικονομικών) επιλέγονται με απόφαση του Διοικητικού 
Συμβουλίου. 

ΆΡΘΡΟ 3ο 

Εξωτερικοί Σύμβουλοι 

1. Η Επιχείρηση μπορεί να χρησιμοποιεί τις υπηρεσίες 
εξωτερικών συμβούλων, όταν το απασχολούμενο σε αυ¬ 
τή επιστημονικό και άλλο προσωπικό δεν έχει τις ειδικές 
και ύστερα από αιτιολογημένη Απόφαση του Διοικητικού 
Συμβουλίου της Επιχείρησης. 

2. Η συνεργασία των παραπάνω εξωτερικών συνεργατών 
θα γίνεται με σύμβαση ανάθεσης έργου όπου θα καθορί¬ 
ζονται επακριβώς το έργο και το ύψος της αμοιβής τους. 

ΆΡΘΡΟ 4ο 

Αρμοδιότητες Γενικού Διευθυντή 

Οι αρμοδιότητες, τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της 
Δ.Ε.Υ.Α. Γεροποτάμου. 

Ειδικότερα ο Γ ενικός Διευθυντής: 

Προίσταται όλων των υπηρεσιώντης επιχείρησης, εξα¬ 
σφαλίζει την ομαλή λειτουργία της και φροντίζει: 

Για την εκπλήρωση του σκοπού για το οποίο συστήθηκε 
η επιχείρηση. 

Γ ια την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

Γ ια την κατάρτιση του ετήσιου προγράμματος επενδύ¬ 
σεων για το επόμενο οικονομικό έτος, καθώς και τα επό¬ 


μενα τέσσερα (4) οικονομικά έτη, υποδεικνύοντας τις πη¬ 
γές χρηματοδότησης. Το πρόγραμμα επενδύσεων κα¬ 
ταρτίζεται με τη βοήθεια των αρμοδίων τεχνικών και οικο¬ 
νομικών υπηρεσιών. 

Τα υπό στοιχεία β και γ προγράμματα πρέπει να υπο¬ 
βάλλονται προς έγκριση από το Δημοτικό Συμβούλιο δύο 
τουλάχιστον μήνες πριν από την έναρξη της περιόδου 
που αφορούν. 

Για την κατάρτιση δύο τουλάχιστον μήνες πριν από την 
έναρξη κάθε έτους του προϋπολογισμού εσόδων - εξό¬ 
δων με τη βοήθεια των τεχνικών και οικονομικών υπηρε¬ 
σιών. 

Γ ια την κατάρτιση από το οικονομικό τμήμα του ετήσιου 
απολογισμού και της έκθεσης πεπραγμένων της επιχεί¬ 
ρησης μέσα σε τρεις (3) μήνες από τη λήξη του έτους. 

Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με τη 
βοήθεια των αρμόδιων υπηρεσιώντης επιχείρησης. 

Γ ια τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του ίδιου και 
του Δ/κού Συμβουλίου. 

Για την υπεύθυνη εκτέλεση των αποφάσεων του Δ.Σ. 

Ο Γεν. Διευθυντής ελέγχει την καθημερινή εργασία της 
επιχείρησης, ασκεί την εποπτεία επί της διεξαγωγής των 
εργασιών κάθε υπηρεσίας έχοντας την διοίκηση του προ¬ 
σωπικού της και εισηγείται στο Διοικητικό Συμβούλιο: 

Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

Την εκποίηση ή εκμίσθωση ακινήτων ή κινητών πραγμά¬ 
των που ανήκουν στην επιχείρηση. 

Την έγερση αγωγών, την άσκηση των ενδίκων μέσων ή 
την παραίτηση απ’ αυτά και την επιδίωξη συμβιβασμού. 

Τη σύναψη δανείων. 

Τη συμμετοχή φυσικών ή νομικών προσώπων ή οργανι¬ 
σμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα, όπως και τους όρους συμμετοχής. 

Τη λήψη των κατάλληλων μέτρων για την ασφάλεια των 
εργαζομένων της επιχείρησης, όπως και για την τήρηση 
των διατάξεων της εργατικής νομοθεσίας. Οι αρμόδιοι κα¬ 
τά περίπτωση προϊστάμενοι είναι υποχρεωμένοι να θέτουν 
αμελλητί υπόψη του Γ εν. Διευθυντή τέτοια ζητήματα. 

Όλα προς συζήτηση θέματα. 

Ο Γ ενικός Διευθυντής της επιχείρησης αποφασίζει: 

Γ ια την εκτέλεση συνηθισμένης φύσης έργων ή προμη¬ 
θειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των δύο εκατομμυρίων 
δρχ. (2.000.0000 δρχ.). Το όριο τούτο επιτρέπεται να αυ- 
ξομειώνεται με απόφαση του Δ/κού Συμβουλίου της Επιχεί¬ 
ρησης, σε συνδυασμό πάντοτε με την κείμενη νομοθεσία. 

Οι παραπάνω πράξεις τελούν της τελικής έγκρισης από 
το Δ.Σ. της Δ.Ε.Υ.Α.Γ. 

Για τηντοποθέτηση του προσωπικού στις προβλεπόμε- 
νες από την επιχείρηση θέσεις. 

Γ ια τη χορήγηση αδειών στο προσωπικό της επιχείρη¬ 
σης κατόπιν των εισηγήσεων των αρμοδίων κατά περί¬ 
πτωση προϊσταμένων. 

Ο Γενικός Διευθυντής της επιχείρησης: 

Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

Θεωρεί και υπογράφει τα εντάλματα πληρωμών και τις 
ημερήσιες ταμειακές καταστάσεις της επιχείρησης, την 
οποία αρμοδιότητα μπορεί να εκχωρήσει για ορισμένο ή 
αόριστο μέχρι ανάκλησης χρόνο και κατόπιν έγκρισης 
του Διοικητικού Συμβουλίου στον Διευθυντή Διοικητικών 
και Οικονομικών Υπηρεσιών. 

Θεωρεί τα διάφορα τιμολόγια προμήθειας εργαλείων, 
υλικών κλπ. πριν από την έκδοση των ενταλμάτων πληρω¬ 
μής, αφού προηγουμένως ζητήσει από τις αρμόδιες κατά 
περίπτωση υπηρεσίες να βεβαιώσουν ότι παραλήφθηκαν 
τα αναγραφόμενα στα τιμολόγια υλικά ή υπηρεσίες και 
ότι η ποιότητα, οι τιμές μονάδας και οι άλλοι όροι της προ¬ 
μήθειας είναι σύμφωνοι μετηνπαραγγελία, τη σύμβαση ή 
το ιδιωτικό συμφωνητικό. 

Υπογράφει όλα τα έγγραφα υπηρεσιακού χαρακτήρα. 
Τα έγγραφα ανάληψης υποχρεώσεων υπογράφονται από 
το Γενικό Διευθυντή μόνο εφόσον έχει εξουσιοδοτηθεί 
από το Διοικητικό Συμβούλιο και πάντοτε μέσα στο πλαί¬ 
σιο αυτής της εξουσιοδότησης. 

Έχει επίσης όλες τις άλλες αρμοδιότητες και εξουσίες 
που ορίζονται από τη διέπουσα τη Δ.Ε.Υ.Α. νομοθεσία, 
τους άλλους εσωτερικούς κανονισμούς αυτής και αυτές 
που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

Ο Γ ενικός Διευθυντής της επιχείρησης καλεί υποχρεω¬ 
τικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Διευθυντές Τε¬ 
χνικών Υπηρεσιών και Διοικητικών - Οικονομικών Υπηρε¬ 
σιών, προκειμένου να ενημερωθεί για την πορεία των ερ¬ 
γασιών, να συντονίσει τις εργασίες, να επιλύσει τυχόν δι¬ 
οικητικά ή τεχνικά προβλήματα και να ενημερώσει αυτούς 
για τη μελλοντική πορεία της επιχείρησης. 

Το Γ ενικό Διευθυντή όταν απουσιάζει ή κωλύεται αναπλη¬ 
ρώνει ο κατά βαθμό ανώτερος και επί ισόβαθμων ο αρχαιό¬ 
τερος οριζόμενος υπάλληλος με απόφαση του Διοικητικού 
Συμβουλίου της επιχείρησης, σύμφωνα με τα οριζόμενα 
στην παράγραφο 7 του άρθρου 6 του Ν. 1069/80. 

ΑΡΘΡΟ 5ο 

Γ ραφείο Γ ραμματείας Διεύθυνσης 
και Διοικητικού Συμβουλίου 

Η Γραμματεία του Διοικητικού Συμβουλίου και της 
Δ/νσης Υπηρεσιών επιμελείται: 

1. Της συγκέντρωσης των αναγκαίων στοιχείων προς 
ενημέρωση του Προέδρου καιτων Μελώντου Διοικητικού 
Συμβουλίου και της εν γένει προπαρασκευής των θεμά¬ 
των για την εκπλήρωση των καθηκόντων τους. 

2. Της καταχώρησηςτωναποφάσεωντουΔ.Σ. σε ειδικό 
βιβλίο, που αριθμείται και υπογράφεται από τον Πρόεδρο 
του Δ.Σ. 

3. Σε περίπτωση χρησιμοποίησης μαγνητοφωνικής συ¬ 
σκευής για την μαγνητοφώνηση των πρακτικών, επιμελεί¬ 
ται της μαγνητοφώνησης και απομαγνητοφώνησηςτους. 

4. Της κοινοποίησης των αποφάσεων του Διοικητικού 
Συμβουλίου ως και κάθε εργασίας σχετικής με τη συ¬ 
γκρότηση, λειτουργία κλπ. 

5. Της προπαρασκευής των θεμάτων, για την άσκηση 
των αρμοδιοτήτων του Δ/ντή Υπηρεσιών. 

6. Κάθε εργασία σχετική με την ενάσκηση των αρμοδιο¬ 
τήτων του Δ/ντή Υπηρεσιών. 


7. Τήρηση αρχείου Δ/νσης Υπηρεσιών. 

8. Δακτυλογράφηση αλληλογραφίας και αναφορών Δι¬ 
οικητικού Συμβουλίου και Δ/ντή Υπηρεσιών. 

ΑΡΘΡΟ 6ο 

Αρμοδιότητες Διευθυντή Τεχνικής Υπηρεσίας 

Ο Διευθυντήςτης Τεχνικής Υπηρεσίας προίσταται όλων 
των τεχνικών υπηρεσιών και συντονίζει τις εργασίες τους 
δίνοντας τις κατάλληλες οδηγίες προς τους προϊσταμέ- 
νουςτωντμημάτων. Είναι υπεύθυνος απέναντι στο Γ ενικό 
Διευθυντή για τις πράξεις ή και παραλείψεις των τεχνικών 
υπηρεσιών των οποίων προίσταται. 

Ο Διευθυντής της Τεχνικής Υπηρεσίας: 

1. Διοικεί, παρακολουθεί, ελέγχει και εποπτεύει την 
εκπόνηση των μελετών και την εκτέλεση των έργων της 
Δ.Ε.Υ.Α. και είναι προσωπικά υπεύθυνος και υπόλογος 
στον Γενικό Διευθυντή για κάθε ανωμαλία που έχει σχέ¬ 
ση με την εκτέλεση των έργων, την έγκαιρη προμήθεια 
υλικών, την επισκευή και συντήρηση των οικοδομικών 
εγκαταστάσεων και των δικτύων ύδρευσης και αποχέ¬ 
τευσης. 

2. Ορίζει από τους τεχνικούς υπαλλήλους της υπηρε¬ 
σίας του τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οποίο ανήκει το εκτελού- 
μενο έργο και γενικά προβαίνει σε κάθε νόμιμη ενέργεια. 
Η πράξη ορισμού των επιβλεπόντων επικυρώνεται από 
τον Γ ενικό Διευθυντή και πρωτοκολλείται. 

3. Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και τον χαρακτηρισμό των εδαφών. 

4. Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων και 
τους υποβάλλει στο Γενικό Διευθυντή. 

5. Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντήςτης Τεχνικής Υπηρεσίας είναι υπεύθυνος: 

1. Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

2. Για τη ν εποπτεία και σωστή λειτο υ ργία των τμη μάτων 
Ύδρευσης - Αποχέτευσης, Αντλιοστασίων και Εγκατ. 
Επεξεργασίας Λυμάτων. 

3. Για την εποπτεία και την καλύτερη εξυπηρέτηση των 
Καταναλωτών. 

4. Για την παρακολούθηση της αποδοτικότητας της Τ.Υ. 
και την σύνταξη των εκθέσεων ατομικής αξιολόγησης. 

5. Για τη συνεργασία του τμήματος Προμηθειών της 
Δ.Ο.Υ. για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν τη προμήθεια τεχνικής φύσεως υλικών, εργαλείων 
και μηχανημάτων όπως αυτά προβλέπονται από τον Κα¬ 
νονισμό Προμηθειών. 

6. Γ ια την εποπτεία του Γ ραφείου Μελετών και έργων 
Ύδρευσης - Αποχέτευσης καθώς και πάσης φύσεως τε¬ 
χνικής μελέτης. 

7. Γ ια την εισήγηση στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κλπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν’ ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Διευθυντής της Τεχνικής Υπηρεσίας καταρτίζει με τη 
βοήθεια και τη συνεργασία των υπευθύνωντωντμημάτων 
της Υπηρεσίας που προΐσταται: 

1. Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

2. Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

3. Υποβάλλει τα παραπάνω προγράμματα στον Γενικό 
Διευθυντή 45 ημέρες πριν από την έναρξη του έτους που 
αφορούν. 

4. Παρέχει εγκαίρως στο Γενικό Διευθυντή τα απαραί¬ 
τητα στοιχεία για τη κατάρτιση του ετήσιου προϋπολογι¬ 
σμού εσόδων και εξόδων. Παρέχει έγκαιρα για κάθε επό¬ 
μενο τρίμηνο στη Δ.Ο.Υ. τις απαραίτητες πληροφορίες 
για τις κατά εβδομάδα απαιτούμενες εκταμιεύσεις προς 
αντιμετώπιση των πληρωμών εκτέλεσης των έργων του 
προγράμματος. 

5. Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

6. Παρακολουθεί και ελέγχει τη συμμόρφωση των υπη¬ 
ρεσιών που προΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

7. Κατανέμει το εργατοτεχνικό προσωπικό που έχει τοπο¬ 
θετηθεί στην υπηρεσία τεχνικών υπη ρεσιών μεταξύ των υπη¬ 
ρεσιών αυτής, ανάλογα με τις ανάγκες κάθε υπηρεσίας. 

8. Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτώντων μέτρων πρέπει 
να εισηγείται προς το Γενικό Διευθυντή. 

9. Φροντίζει για την τήρηση των διατάξεων της εργατικής 
νομοθεσίας εισηγούμένος τη λήψη μέτρων αρμοδίως. 

10. Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών, επίπλων κλπ. 

11. Το Διευθυντή Τεχνικής Υπηρεσίας, όταν απουσιάζει 
ή κωλύεται, τον αναπληρώνει κατόπιν απόφασης του Δι¬ 
οικητικού Συμβουλίου, υπάλληλοςπου έχει τα ίδια τυπικά 
προσόντα διορισμού μ’ αυτόν. 

12. Ο Διευθυντής Τεχνικής Υπηρεσίας έχει την ευθύνη 
της αστυνόμευσης των δικτύων ύδρευσης και αποχέτευ¬ 
σης σύμφωνα με το άρθρο 28 του Ν. 1069/80. 

ΑΡΘΡΟ 7ο 

Διευθυντής Διοικητικής και Οικονομικής Υπηρεσίας 

Ο Διευθυντής Δ.Ο.Υ. προΐσταται της Διοικητικής και Οικο¬ 
νομικής Υπηρεσίας συντονίζοντας τις εργασίες τους και εί¬ 
ναι υπεύθυνος απέναντι στον Γ ενικό Διευθυντή για τις πρά¬ 
ξεις ή και τις παραλείψεις των υπηρεσιών που προΐσταται. 

Είναι υπεύθυνος: 

Γιατη σύνταξη του Προϋπολογισμού της Επιχείρησης. 

Για τη σύνταξη του ισολογισμού καιτωνπάσηςφύσεως 
οικονομικών καταστάσεων της Επιχείρησης. 

Για τη σύνταξη της ετήσιας απογραφής των πάσης φύ- 
σεως περιουσιακών στοιχείων της Επιχείρησης η οποία 
πρέπει να έχει συντελεσθεί μέσα σε ένα μήνα από τη λήξη 
του ημερολογιακού έτους. 

Για την εισήγηση των προγραμμάτων επενδύσεων της 
Δ.Ε.Υ.Α. καθώς και της τιμολογιακής πολιτικής της Επι¬ 
χείρησης. 


Γ ια την εισήγηση και κατάρτιση των περιοδικών προϋπο¬ 
λογισμών της επιχείρησης και την κανονική τήρησή τους, 
την κατάρτιση μηνιαίων και τριμηνιαίων ταμιακών προϋπο¬ 
λογισμών καθώς και την κατάρτιση εβδομαδιαίων προϋπο- 
λογιζόμενων εισπράξεων και πληρωμών αφού λάβει υπόψη 
τα στοιχεία που του παρέχουν τα αρμόδια τμήματα. 

Για τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν τη 
προμήθεια μηχανών γραφείου, Η/Υ και συστημάτων, γρα¬ 
φικής ύλης, εντύπων, ειδών καθαριότητας και λοιπών ει¬ 
δών διοικητικής φύσεως. 

Για την εποπτεία και την καλή εξυπηρέτηση των κατα¬ 
ναλωτών. 

Για την εποπτεία των τμημάτων της αρμοδιότητάς του 
όπως του Λογιστηρίου, του Ταμείου, της αποθήκης και 
των διαδικασιών προμηθειών της Δ.Ε.Υ.Α., του γραφείου 
καταναλωτών, του γραφείου προσωπικού, του γραφείου 
υδρομετρητών, του γραφείου υδραυλικών καθώς και κά¬ 
θε τμήματος της αρμοδιότητας του. 

Γ ια την παρακολούθηση της αποδοτικότητας του προ¬ 
σωπικού της Δ.Ο.Υ. και τη σύνταξη των εκθέσεων ατομι¬ 
κής αξιολόγησης. 

Γ ια τον γενικό έλεγχο εκτέλεσης των πάσης φύσεως ερ¬ 
γασιών της υπηρεσίας, σύμφωνα με τους αντίστοιχους 
κανονισμούς. 

Γιατηντήρηση των διατάξεωντου Ο.Ε.Υ. καθώς επίσης 
και του κανονισμού διαχείρισης και προμηθειών της επι¬ 
χείρησης. 

Γ ια οποιοδήποτε ζήτημα οικονομικής φύσεως γΐ αυτό 
και διενεργεί τακτικά έλεγχο σε κάθε τμήμα της Οικονομι¬ 
κής Υπηρεσίας. 

Ο Διευθυντής Δ.Ο.Υ. 

Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης, θεωρεί τα τιμο¬ 
λόγια των προμηθευτών κατά εξουσιοδότηση του Γ εν. Δι¬ 
ευθυντή. 

Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. Με 
εξουσιοδότηση του Γ εν. Διευθυντή θεωρεί τα εντάλματα 
πληρωμής. 

Ελέγχει καθημερινά το ταμείο και φροντίζει για τη σω¬ 
στή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γ εν. 
Διευθυντή. 

Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

Παραλαμβάνει την εισερχόμενη αλληλογραφία και κα¬ 
τανέμει αυτή στα αρμόδια τμήματα. 

Καταρτίζει με την βοήθεια των προϊσταμένων της Διοι¬ 
κητικής και Οικονομικής Υπηρεσίας το ενημερωτικό τεύ¬ 
χος όπως ορίζει το άρθρο 10 του Ν. 1069/80. 

Μετέχει σε συνεδριάσεις του Δ.Σ. εφόσον το ζητήσει ο 
Πρόεδρος. 

Τον Διευθυντή Δ.Ο.Υ. απουσιάζοντα ή κωλυόμενο ανα¬ 
πληρώνει προϊστάμενος τμήματος της Υπηρεσίας κατό¬ 
πιν αποφάσεως του Διοικητικού Συμβουλίου. 




ΑΡΘΡΟ 8 

Ειδικότητες - Προσόντα - Οργανικές Θέσεις 



Ικανότητα όιοίκηστκ, ππκοινωνΚις και 
συνεργασίας 
























ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


15597 

























15600 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 














Υπεύθυνος τμήματος · ΚατάρτΓση αναλυτικών ιαπασκοασηκών προγραμμάτων 1 ΓΙΕ Πτυχτούχοςή · Προϋπηρεσία 3ετΓ[ζ σε ανάλογη θέση 

-έργων Διπλωματούχος . Γνώση ξένης γλώσσας 

• Κατάρτιση προϋπολογισμών έργων και σύνταξη τευχών Μηχανικός , Γνώση ΗΎ 

δημσττρύτησης έργων 

• Επίβλεψη των εργασιών του τμήματος 

. α. Υπεύθυνος Γραφείου · Καταρτίζει των πρίνραμμα νίων συνδέσεων 1 ΤΕ ΠπιχιοΟχος ΤΕ [ . 3ειής ιτροΟττηρεσ» σε ανάλογη βέση 

• Παρακολούθηση γοο προγράμματος συνδέσεων κ«γ I 
ι καταμετρητών 

ΑΡΘΡΟ 9ο 

Προσόντα - Κωλύματα Πρόσληψης 

Ο προσλαμβανόμενος στη Δ.Ε.Υ.Α.Γ. πρέπει να έχει τα 
παρακάτω προσόντα: 

1. Να έχει ελληνική Ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

2. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί από αυτές. 

3. Να έχει τα τυπικά και ουσιαστικά προσόντα της ειδι¬ 
κότητας για την οποία προσλαμβάνεται όπως αυτά προ¬ 
κύπτουν από το άρθρο 8 του παρόντος Οργανισμού. 

4. Επί ίσους όρους προτιμάται ο μόνιμος κάτοικος και 
δημότης Γεροποτάμου.. 

Δεν προσλαμβάνεται υπάλληλος στην Δ.Ε.Υ.Α.Γ.: 

1. Αν έχει στερηθεί των πολιτικών του δικαιωμάτων. 

2. Αν έχει καταδικαστεί ή είναι υπόδικος για αξιόποινες 
πράξεις (κλοπή, απάτη, πλαστογραφία, κ.λπ.), για τις 
οποίες δεν επιτρέπεται η πρόσληψή του σε Δημόσια θέ¬ 
ση. 

Σε περίπτωση υποβολής δήλωσης με ψευδή στοιχεία 
για ότι αφορά τις προϋποθέσεις που χρειάζονται για πρό¬ 
σληψη τότε η σύμβαση εργασίας θεωρείται άκυρη όσος 
χρόνος και αν περάσει από την υπογραφή της και ο προ- 
σληφθείς απολύεται. 

ΑΡΘΡΟ 10ο 

Γενικές Διατάξεις Προσωπικού 

1. Το προσωπικό που εργάζεται στη Δ.Ε.Υ.Α.Γ. διακρί- 
νεται σε: 

α. Τακτικό, με σχέση εργασίας ιδιωτικού δικαίου (σύμ¬ 
βαση εργασίας αορίστου χρόνου). Το προσλαμβανόμενο 
τακτικό προσωπικό, καλύπτει τις αντίστοιχες οργανικές 
θέσεις αν συμπληρώνει τα απαιτούμενα τυπικά και ουσια¬ 
στικά προσόντα όπως αυτά προσδιορίζονται στον παρό¬ 
ντα Οργανισμό. 

β. Έκτακτο, για κάλυψη απρόβλεπτων και επειγουσών 
αναγκώντο οποίο προσλαμβάνεται με σύμβαση εργασίας 
ορισμένου χρόνου. 

2. Η εργασιακή σχέση που συνδέει το προσωπικό με την 
Δ.Ε.Υ.Α.Γ είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

ΑΡΘΡΟ 11ο 

Τρόπος πρόσληψης προσωπικού για πλήρωση θέσεων 

Α' Έγκριση πρόσληψης. 

Για την πρόσληψη του προσωπικού της επιχείρησης εκ- 
δίδεται πράξη του Διοικητικού Συμβουλίου αυτής στην 
οποία ορίζεται ο αριθμός του προσωπικού, το είδος της 
σύμβασης και αν πρόκειται για έκτακτο προσωπικό το 
χρονικό διάστημα απασχόλησης και οι ανάγκες που την 
επιβάλλουν. Επίσης βεβαιώνεται σ’ αυτή ότι έχουν εγγρά¬ 
φει στον Πρ/σμό οι αναγκαίες πιστώσεις για την κάλυψη 
της δαπάνης μισθοδοσίας. Η απόφαση αυτή αποστέλλε- 
ται στο Δήμο Γεροποτάμου ο οποίος την υποβάλλει για 
έγκριση στο Γενικό Γραμματέα της Περιφέρειας Κρήτης, 
συνοδευόμενη από έγγραφη εισήγηση του Δημάρχου με 
την οποία αιτιολογεί τις υπηρεσιακές ανάγκες που επι¬ 
βάλλουν την πρόσληψη. 

Β' Πρόσληψη τακτικού Διοικητικού προσωπικού και κα¬ 
τηγορίας ΥΈ (πληντου εργατοτεχνικού) 

Μετά την κατά τα ανωτέρω έγκριση ο Πρόεδρος του Δ.Σ 
εκδίδει προκήρυξη που περιλαμβάνει τα αναφερόμενα 


στα άρθρα 16 παρ. 1 και 18 παρ. 2 του Ν. 2190/94, στοι¬ 
χεία η οποία δημοσιεύεται ολόκληρη στην Εφημερίδατης 
Κυβερνήσεως (Τεύχος Προκηρύξεων ΑΣΕΠ) και σε περί¬ 
ληψη σε δύο τουλάχιστον ημερήσιες εφημερίδες των 
Αθηνών και σε μια τοπική Εφημερίδα του Ρεθύμνου. Πριν 
από την δημοσίευση αυτή η προκήρυξη αποστέλλεταιστο 
ΑΣΕΠ για έλεγχο νομιμότητας ο οποίος πρέπει να γίνει μέ¬ 
σα σε προθεσμία 10 ημερών. Αν παρέλθει άπρακτη η προ¬ 
θεσμία αυτή τεκμαίρεται η σύμφωνη γνώμη του ΑΣΕΠ. 
Από την δημοσίευση της προκήρυξης στην Ε.τ.Κμέχριτην 
έναρξη δημοσιεύσεων στον τύπο πρέπει να παρέλθουν 
δέκα πέντε (15) ημέρες. Οι υποψήφιοι υποβάλλουν αίτη¬ 
ση συμμετοχής εντός είκοσι (20) ημερών από την επομέ¬ 
νη της τελευταίας δημοσίευσης στον τύπο. Σε κατεπεί- 
γουσες περιπτώσεις μπορεί να ορίζεται προθεσμία υπο¬ 
βολής αιτήσεων μικρότερη των είκοσι (20) ημερών αλλά 
όχι κάτω των δέκα πέντε (15). 

Μετά τη λήξη της προθεσμίας υποβολής αιτήσεων η αρ¬ 
μόδια επιτροπή της επιχείρησης που συγκροτείται από το 
Δ.Σ της καταρτίζει τους πίνακες κατάταξης υποψηφίων 
και τους αποστέλλει στο ΑΣΕΠ για έλεγχο. Μετά τον έλεγ¬ 
χο η ίδια επιτροπή καταρτίζει τους οριστικούς πίνακες κα¬ 
τάταξης και τους πίνακες διοριστέων οι οποίοι αποστέλ- 
λονται για δημοσίευση στο Τεύχος Προκηρύξεων της 
Ε.τ.Κ. 

Η επιχείρηση έχει το δικαίωμα να προσλάβει προσωπι¬ 
κό με βάση τον πίνακα κατάταξης και πριν τον έλεγχο του 
ΑΣΕΠ, αλλά μετά την δημοσίευση του πίνακα διοριστέων 
οι ήδη προσληφθέντες που δεν περιλαμβάνονται σ’ αυτόν 
απολύονται λαμβάνοντας τις προβλεπόμενες αποδοχές 
μέχρι την ημέρα απόλυσης και χωρίς αποζημίωση. 

Γ' Πρόσληψη τακτικού μη Διοικητικού προσωπικού και 
εργατοτεχνικού προσωπικού κατηγορίας ΥΈ. 

Η πρόσληψη των κατηγοριών αυτών διενεργείται βάση 
απόφασης του Δ.Σ στην οποία αναφέρονται τα γενικά και 
ειδικά προσόντα και τα κριτήρια επιλογής υποψηφίων. 
Ακολουθείται η ίδια ως άνω διαδικασία της προκήρυξης 
περιεχομένου αυτής, προθεσμίας υποβολής αιτήσεων 
και διαδικασίας κατάρτισης πινάκων κατάταξης. 

Γ ενικά προσόντα πρόσληψης είναι τα απαιτούμενα για 
το μόνιμο προσωπικό των ΟΤΑ. 

Ειδικά προσόντα είναι τα προβλεπόμενα από τα Προε¬ 
δρικά Διατάγματα 22/90 37Α/87 ή το εκδιδόμενο βάσει 
της παραγράφου 6του άρθρου 21 του Ν. 2738/99. Μετην 
απόφαση του Δ.Σ μπορεί να ορίζονται και πρόσθετα προ¬ 
σόντα. Τα κριτήρια επιλογής των υποψηφίων καθορίζο¬ 
νται με απόφαση του Δ.Σ κατά τις ρυθμίσεις του άρθρου 
18του Ν. 2190/94. 

Η προκήρυξη των θέσεων αυτών εγκρίνεται ή τροπο¬ 
ποιείται από το ΑΣΕΠ εντός δέκα (10) ημερών από την 
υποβολή του σχεδίου της. Αν παρέλθει άπρακτη αυτήτεκ- 
μαίρεται η σύμφωνη γνώμη του ΑΣΕΠ. 

Δ' Προσωπικό με σύμβαση ορισμένου χρόνου. 

Γίνεται για την κάλυψη εποχιακών ή άλλων περιοδικώνή 
πρόσκαιρων αναγκών βάσει των διατάξεων του άρθρου 
21 του 2190/94. 

Η διάρκεια της απασχόλησης του προσωπικού αυτού 
δεν μπορεί να υπερβαίνει τους οκτώ (8) μήνες μέσα σε συ¬ 
νολικό χρόνο δώδεκα (12) μηνών. Παράταση η σύναψη νέ¬ 
ας σύμβασης κατά το ίδιο ημερολογιακό έτος ή μετατρο¬ 
πή σε σύμβαση αορίστου χρόνου είναι άκυρες. Ο υπολο- 

γισμός του δωδεκαμήνου γίνεται με αφετηρία το τέλος 
της απασχόλησης για την οποία ο υποψήφιος πρόκειται 
να προσληφθεί και προς τα πίσω. 

Το Δ.Σ εκδίδει ανακοίνωση η οποία, εφόσον πρόκειται 
για πρόσληψη προσωπικού με διάρκεια απασχόλησης με¬ 
γαλύτερη των τεσσάρων (4) μηνών, αποστέλλεται στο 
ΑΣΕΠ για έλεγχο νομιμότητας ο οποίος πρέπει να γίνει 
μέσα σε προθεσμία δέκα (10) ημερών. Αν παρέλθει άπρα¬ 
κτη η προθεσμία αυτή τεκμαίρεται η σύμφωνη γνώμη του 
ΑΣΕΠ. Η ανακοίνωση στη συνέχεια αναρτάται στο Κατά¬ 
στημα της Επιχείρησης και στο Κατάστημα του Δήμου συ- 
ντασσομένου Πρακτικού που υπογράφεται από τον ενερ- 
γούντα την ανάρτηση και ένα ακόμα Υπάλληλο του Δή¬ 
μου. Περίληψή της δημοσιεύεται σε δύο (2) ημερήσιες 
τοπικές εφημερίδες. 

Είναι δυνατόν οι πίνακες κατάταξης να ισχύσουν επί διε¬ 
τία ή τριετία από την κατάταξή τους και το προσωπικό να 
προσλαμβάνεται με τη σειρά που περιλαμβάνεται σ’ αυ¬ 
τούς αλλά αυτό θα πρέπει να αναφέρεται την ανακοίνω¬ 
ση. 

Άρθρο 11α 

Πλήρωση θέσεων με μετάταξη ή απόσπαση προσωπικού. 

α. Μετάταξη δημοτικών υπαλλήλων στην ΔΕΥΑΓ. 

αΐ. Προσωπικό του Δήμου Γεροποτάμου με σχέση ερ¬ 
γασίας ιδιωτικού δικαίου. 

Το προσωπικό του Δήμου Γεροποτάμου που απασχο¬ 
λείται σε υπηρεσίες ύδρευσης και άρδευσης και τελεί σε 
σχέση εργασίας ιδιωτικού δικαίου, καθίσταται από την 
σύσταση της ΔΕΥΑΓ αυτοδικαίως και χωρίς διατύπωση, 
προσωπικό αυτής, με την ίδια σχέση εργασίας καταλαμ¬ 
βάνοντας αντίστοιχες θέσεις στον οργανισμό. 

Τυχόν πράξεις μετάταξης που θα εκδοθούν έχουν 
απλώς διαπιστωτικό χαρακτήρα. 

α2. Μόνιμο διαβαθμισμένο προσωπικό του Δήμου Γε¬ 
ροποτάμου. 

Το μόνιμο διαβαθμισμένο προσωπικό του Δήμου Γερο- 
ποτάμου που απασχολείται σε υπηρεσίες ύδρευσης και 
άρδευσης μπορεί να μεταταγεί στην ΔΕΥΑΓ μετά από 
απόφαση του υπηρεσιακού συμβουλίου. 

Το προσωπικό αυτό εξακολουθεί να διέπεται ως προς 
τα δικαιώματα και τις υπηρεσιακές μεταβολές του από τις 
διατάξεις που ισχύουν για τους μόνιμους δημοτικούς 
υπαλλήλους και από το ίδιο ασφαλιστικό καθεστώς κύ¬ 
ριας και επικουρικής ασφάλισης, πρόνοιας υγειονομικής 
περίθαλψης, που υπαγόταν πριν την μετάταξη του. 

Η υπηρεσία που παρέχει μετά την μετάταξη θεωρείται 
πραγματική συντάξιμη υπηρεσία η οποία διανύθηκε στο 
φορέα απ’ όπου μετατάχθηκε. 

β. Απόσπαση δημοτικών υπαλλήλων στην ΔΕΥΑΓ. 

Το μόνιμο διαβαθμισμένο προσωπικό του Δήμου Γερο- 
ποτάμου που απασχολείται σε υπηρεσίες ύδρευσης και 
άρδευσης μπορεί να αποσπασθεί στην ΔΕΥΑΓ με αίτηση 
του, μετά από απόφαση του Διοικητικού Συμβουλίου της 
Επιχείρησης, για χρονικό διάστημα μέχριπέντε (5) έτη, με 
δυνατότητα παράτασης για άλλα πέντε (5) έτη, εφόσον 
τηρηθεί η ίδια διαδικασία. 

Οι αποδοχές και οι ασφαλιστικές εισφορές του προσω¬ 
πικού αυτού βαρύνουν την ΔΕΥΑΓ, ενώ η υπηρεσιακή του 
κατάσταση διέπεται από τις διατάξεις που ισχύουν για 
τους μόνιμους δημοτικούς υπαλλήλους. 

γ. Απόσπαση υπαλλήλων δημόσιου τομέα στην ΔΕΥΑΓ. 

Για την αντιμετώπιση πρόσκαιρων ή εποχιακών ανα¬ 


γκών, μετά από αίτηση του Διοικητικού συμβουλίου της 
ΔΕΥΑΓ, είναι δυνατή η απόσπαση υπαλλήλων του ευρύ¬ 
τερου δημόσιου τομέα, όπως αυτός οριοθετείται με το 
άρθρο 1 παρ. 6 του Ν. 1256/1982. 

Για την απόσπαση αυτή απαιτείται, γραπτή συγκατάθε¬ 
ση του υπαλλήλου που αποσπάται και κοινή απόφαση του 
Υπουργού ΕΣΔΔΑ και του αρμόδιου κατά περίπτωση 
υπουργού. 

Εφόσον πρόκειται για υπάλληλο της Περιφέρειας, η 
απόφαση εκδίδεται από τον Γενικό Γραμματέα αυτής, 
εκτός αν η επιχείρηση ανήκει σε διαφορετική οπότε εκδί- 
δεται κοινή απόφαση των δύο Γ ενικών Γ ραμματέων. 

Η διάρκεια της απόσπασης είναι μέχρι δύο έτη, μπορεί 
δε να αρθεί οποτεδήποτε από τα αποφασίζοντα αυτήν όρ¬ 
γανα, με πρωτοβουλία τους ή με αίτηση της ΔΕΥΑΓ. 

Οι αποδοχές και οι ασφαλιστικές εισφορές του προσω¬ 
πικού αυτού βαρύνουν την ΔΕΥΑΓ. 

Η υπηρεσία που παρέχει κατά την απόσπαση θεωρείται 
πραγματική συντάξιμη υπηρεσία η οποία διανύθηκε στην 
υπηρεσία απ’ όπου αποσπάσθηκε. 

δ. Απόσπαση υπαλλήλων της ΔΕΥΑΓ σε υπουργεία, 
ΝΠΔΔ ή Περιφέρειες. 

Για την αντιμετώπιση υπηρεσιακών αναγκών επιτρέπε¬ 
ται η απόσπαση υπαλλήλων της ΔΕΥΑΓ σε υπουργεία, 
ΝΠΔΔ ή Περιφέρειες, με απόφαση που εκδίδεται μετά 
από σύμφωνη γνώμη του αρμόδιου υπηρεσιακού συμ¬ 
βουλίου. 

Η απόσπαση διαρκεί μέχρι ένα (1) έτος και μπορεί αν πα- 
ραταθεί διαδοχικά για δύο (2) ακόμη έτη. 

Οι αποδοχές και οι ασφαλιστικές εισφορές του προσω¬ 
πικού αυτού βαρύνουν τον φορέα στον οποίο αποσπάται. 

Η υπηρεσία που παρέχει κατά την απόσπαση θεωρείται 
πραγματική συντάξιμη υπηρεσία η οποία διανύθηκε στην 
ΔΕΥΑΓ. 

ΑΡΘΡΟ 12ο 

Υπηρεσιακή Αρχαιότητα 

1. Η υπηρεσιακή αρχαιότητα του τακτικού προσωπικού 
υπολογίζεται από την ημερομηνία πρόσληψης στη 
Δ.Ε.Υ.Α.Γ. Γ ια το προσωπικό που έχει μεταταχθεί από το 
Δήμο η ημερομηνία πρόσληψης στο Δήμο. 

2. Δεν υπολογίζεται και αφαιρείται από την Υπηρεσιακή 
αρχαιότητα ο χρόνος : α) αδειών χωρίς αποδοχές πέραν 
των 30 ημερών για κάθε έτος, β) αυθαίρετης απουσίας 
από την Υπηρεσία, γ) απουσία λόγω επιβολής πειθαρχι¬ 
κών ποινών. 

3. Υπολογίζεται ως χρόνος εργασίας η απουσία λόγω 
εργατικού ατυχήματος επί συμβάντος κατά την εκτέλεση 
υπηρεσίας και χάριν αυτής. 

ΑΡΘΡΟ 13ο 

Μισθολογική ένταξη - Εξέλιξη και αποδοχές προσωπικού 

Οι αποδοχές του προσωπικού της Δ.Ε.Υ.Α.Γ. θα καθορί¬ 
ζονται σύμφωνα: 

1. Με τις εκάστοτε ισχύουσες κλαδικές συμβάσεις ερ¬ 
γασίας των ΟΤΑ για το εργατοτεχνικό προσωπικό της 
Δ.Ε.Υ.Α.Γ. 

2. Με τις εκάστοτε ισχύουσες κλαδικές συμβάσεις των 
Πολιτικών Μηχανικών - Χημικών Μηχανικών, για τους Πο¬ 
λιτικούς Μηχανικούς, Τοπογράφους Μηχανικούς, Μηχα¬ 
νολόγους Ηλεκτρολόγους και Χημικούς αντίστοιχα. 

3. Με το Ν. 2470/97 για το υπόλοιπο διοικητικό-οικονο- 
μικό προσωπικό της Δ.Ε.Υ.Α.Γ. όπως αυτό εφαρμόζεται 
κάθε φορά για τους δημοτικούς υπαλλήλους. 

4. Με την εργασιακή συλλογική σύμβαση όταν αυτή 
υπογράφει. 

5. Κάθε εργαζόμενος στη Δ.Ε.Υ.Α.Γ. ανάλογα με τα τυ¬ 
πικά του προσόντα, κατατάσσεται στο προβλεπόμενο 
από τις διατάξεις της παρακάτω παραγράφου μισθολογι- 
κό κλιμάκιο και παίρνει τις αντίστοιχες αποδοχές. 

Για τον καθορισμό των αποδοχών του προσωπικού αυ¬ 
τού της Δ.Ε.Υ.Α.Γ. εφαρμόζεται ο Ν. 2470/97. 

α) Ως Υπηρεσία για την κατάταξη και εξέλιξη του προ¬ 
σωπικού στα ΜΚ και για την χορήγηση του χρόνου υπηρε¬ 
σίας υπολογίζεται η αποδεικνυόμενη προϋπηρεσία με έν¬ 
σημα στο Δημόσιο, ΝΠΔΔ, ΟΤΑή στον Ιδιωτικό τομέα, επί 
πλέον των περιπτώσεων που αναφέρονται στο Ν. 2470/97. 

β) Στο προσωπικό της Δ.Ε.Υ.Α.Γ. καταβάλλονται τα επι¬ 
δόματα εορτών Χριστουγέννων, Πάσχα και επίδομα αδεί- 
ας που υπολογίζονται σύμφωνα με τις διατάξεις της Ερ¬ 
γατικής Νομοθεσίας. 

γ) Η υπερωριακή απασχόληση και η απασχόληση κατά 
τις αργίες απαγορεύεται εκτός αν υπάρχουν: 

• Έκτακτες και επείγουσες ανάγκες κατόπιν έγγραφης 
εντολής του Διευθυντή του Τ μήματος ή του Γ εν. Διευθυ¬ 
ντή και, 

• Ανάγκες λόγω της φύσεως της εργασίας (αντλιοστά¬ 
σια, διανομή νερού). Στην περίπτωση αυτή θα πρέπει να 
προηγείται αιτιολογημένη αίτηση του Προϊσταμένου του 
τμήματος ανά μήνα και έγκριση από το Δ.Σ. ή την επιτρο¬ 
πή του άρθρου 5 του Ν. 1069/80. 

• Για την αμοιβή της πρόσθετης αυτής εργασίας θα 
εφαρμόζονται οι εκάστοτε ισχύουσες διατάξεις της Ερ¬ 
γατικής Νομοθεσίας και των ισχυουσών κλαδικών συμβά¬ 
σεων εργασίας των ΟΤΑ και οι υπερωρίες θα πληρώνο¬ 
νται κάθε μήνα μετά από σχετική έγκριση του Δ.Σ. ή της 
επιτροπής 1069/80. 

7. Στο προσωπικό της Δ.Ε.Υ.Α.Γ. χορηγούνται επί των 
εκάστοτε βασικών μισθών τα επιδόματα που ορίζονται 
από τη ΣΣΕ. 

Δεν επιτρέπεται το ίδιο πρόσωπο να παίρνει περισσότε¬ 
ρα από ένα επίδομα θέσης. 

ΑΡΘΡΟ 14ο 

Άδειες Απουσίας Προσωπικού 

1. Οι άδειες ορίζονται από την Εργατική Νομοθεσία ή 
την εκάστοτε κλαδική σύμβαση εργασίας του εργαζόμε¬ 
νου. 

2. Για σοβαρούς λόγους το Δ.Σ. και ύστερα από εισήγη¬ 
ση του Τεχνικού ή Οικονομικού Διευθυντή μπορεί να χο¬ 
ρηγεί άδεια χωρίς αποδοχές μέχρι 30 ημέρες το χρόνο ή 
μειωμένο ωράριο χωρίς αποδοχές. 

3. Σε περίπτωσης γέννησης παιδιού εργαζομένου στη 
Δ.Ε.Υ.Α.Γ. θα χορηγείται στον πατέρα άδεια απουσίας 
δύο ημερών με αποδοχές. 

4. Σε περίπτωση θανάτου συζύγου ή άλλου συγγενικού 
προσώπου Α’ βαθμού του εργαζόμενου χορηγείται άδεια 
απουσίας τριών ημερών με αποδοχές. 

5. Το ωράριο των μητέρων θα ρυθμίζεται όπως και στις 
εκάστοτε διατάξεις των κώδικα των Δημοτικών και Κοινο¬ 
τικών Υπαλλήλων. 

6. Σε περίπτωση γάμου χορηγείται άδεια μιας εβδομά¬ 
δας με αποδοχές. 

ΑΡΘΡΟ 15ο 

Λύση Εργασιακής Σχέσης 

Η εργασιακή σχέση μεταξύ εργαζομένων και εργοδό¬ 
του λύεται: 


1. Έπειτα από έγγραφη δήλωση παραίτησης του εργα¬ 
ζόμενου. 

2. Λόγω συμπληρώσεως του ορίου ηλικίας (συνταξιο- 
δότηση). 

3. Με απόλυση κατόπιν απόφασης του Δ.Σ. όπως ορίζε¬ 
ται στο άρθρο 15 του παρόντος οργανισμού. 

4. Λόγω θανάτου. 

5. Λόγω σωματική ή πνευματικής ανικανότητας, μετά 
από προηγούμενη διαπίστωση της πρωτοβάθμιας ή δευ¬ 
τεροβάθμιας αντίστοιχα Υγειονομικής Επιτροπής του Οι¬ 
κείου Ασφαλιστικού Οργανισμού. 

ΑΡΘΡΟ 16ο 
Μητρώο Προσωπικού 

Γ ια το προσωπικό της Δ.Ε.Υ.Α.Γ. τηρείται μητρώο που 
για κάθε εργαζόμενο περιέχει τα παρακάτω στοιχεία : 

1. Πιστοποιητικά οικογενειακής κατάστασης. 

2. Απόφαση πρόσληψης και σύμβαση εργασίας. 

3. Πιστοποιητικά προϋπηρεσίας (ένσημα) 

4. Πιστοποιητικά σπουδών. 

5. Πιστοποιητικό Ποινικού Μητρώου. 

6. Πειθαρχικές ποινές. 

7. Φύλλα αξιολόγησης. 

8. Υπεύθυνες δηλώσεις προσωπικού για διάφορες οικο¬ 
γενειακές μεταβολές. 

ΑΡΘΡΟ 17ο 

Αξιολόγηση - Φύλλα αξιολόγησης προσωπικού 

1. Για κάθε εργαζόμενο στη Δ.Ε.Υ.Α.Γ. τηρείται φύλλο 
αξιολόγησης που συντάσσεται κάθε Ιανουάριο για το 
χρόνο που πέρασε. 

2. Το φύλλο αξιολόγησης συμπληρώνεται και βαθμολο¬ 
γείται από Υπεύθυνο του τμήματος. Τα φύλλα αξιολόγη¬ 
σης των Υπευθύνων των τμημάτων συμπληρώνει ο Γενι¬ 
κός Δ/ντής. 

3. Συντάσσεται από την Υπηρεσία ενιαίο υπόδειγμα 
φύλλου αξιολόγησης με τυποποιημένα κριτήρια. Τα φύλ¬ 
λα αξιολόγησης εγκρίνονται από το Δ.Σ. 

4. Είναι υποχρεωτική η ενημέρωση των εργαζομένων 
σχετικά με τα φύλλα αξιολόγησης. 

5. Μέσα σε 15 ημέρες από την ενημέρωση του ο εργα¬ 
ζόμενος έχει δικαίωμα να υποβάλλει ένσταση κατά του 
φύλλου αξιολόγησης του και να εμφανιστεί ενώπιον επι¬ 
τροπής ή οποία θα απαρτίζεται από 2 μέλη του Δ.Σ. και 1 
εκπρόσωπο των εργαζομένων που τον ορίζει το Δ.Σ. του 
Σωματείου, η οποία και αποφαίνεται σχετικώς επί της εν- 
στάσεως του εργαζόμενου. 

6. Η επιτροπή ενημερώνει για τα αποτελέσματα Δ.Σ. μέ¬ 
σα σε προθεσμία 30 ημερών από την υποβολή της ένστα¬ 
σης. 

7. Τα φύλλα αξιολόγησης προσωπικού θα φυλάσσονται 
στον προσωπικό φάκελο του κάθε εργαζόμενου και θα 
λαμβάνονται υπόψη σε όλες τις μετέπειτα εξελίξεις του, 
δηλαδή : 

α) Για προαγωγή σε θέση Υπεύθυνου τμήματος και σε 
Τεχνικό ή Οικονομικό Διευθυντή. 

β) Γ ια μετάταξή του σε άλλη οργανική θέση της Υπηρε¬ 
σίας. 

γ) Γιατην αύξηση των αποδοχώντου σύμφωνα με το άρ¬ 
θρο 8 παρ. 6 του παρόντος ύστερα από απόφαση του Δ.Σ. 

ΑΡΘΡΟ 18ο 

Υποχρεώσεις και Καθήκοντα Προσωπικού 

Το προσωπικό της Δ.Ε.Υ.Α.Γ. έχει τις παρακάτω υπο¬ 
χρεώσεις και καθήκοντα: 

1. Να γνωρίζει και να τηρεί τις διατάξεις του παρόντος 
Οργανισμού και του Κανονισμού, που προβλέπονται από 
τις διατάξεις του Ν. 1069/80. 

2. Να διασφαλίζει τα έπιπλα, υπηρεσιακά έγγραφα, μη¬ 
χανήματα, εργαλεία και οτιδήποτε περιουσιακά στοιχεία 
της Δ.Ε.Υ.Α.Γ. χρησιμοποιεί. 

3. Να αναφέρει αμέσως και εγγράφως στο τμήμα προ¬ 
σωπικού κάθε μεταβολή της ατομικής ή οικογενειακής 
τους κατάστασης. 

4. Να εκτελεί τις οδηγίες των Προϊσταμένωντου με προ¬ 
θυμία και σε περιπτώσεις εξαιρετικών ή έκτακτων ανα¬ 
γκών να εκτελεί και παρεμφερείς εργασίες της θέσης για 
την οποία προσελήφθη, το χρονικό διάστημα της οποίας 
δεν υπερβαίνει τους 6 μήνες. Για το διάστημα αυτό ο ερ¬ 
γαζόμενος θα παίρνει την τυχόν προβλεπόμενη επί πλέον 
αμοιβή. 

5. Να προσέρχεται έγκαιρα στην Υπηρεσία του και να 
αποχωρεί απ’ αυτήν με την συμπλήρωση ωραρίου εργα¬ 
σίας, όπως αυτό κάθε φορά καθορίζεται από την Σ.Σ.Ε. ή 
την Εργατική Νομοθεσία. 

6. Γενικώς να είναι συνεπής σε όλες του τις υποχρεώ¬ 
σεις, όπως αυτές ορίζονται στις επιμέρους συμβάσεις με¬ 
ταξύ εργαζομένων και Δ.Ε.Υ.Α.Γ., το Νόμο καιτονΟ.Ε.Υ. 

ΑΡΘΡΟ 19ο 
Πειθαρχικός Έλεγχος 

Μεταξύ των πειθαρχικών αδικημάτων, εκτός της παρά¬ 
βασης των συμβατικών υποχρεώσεων συμπεριλαμβάνο- 
νται και τα εξής : 

1. Η αναξιοπρεπής διαγωγή προς τους Δημότες και 
τους συναδέλφους. 

2. Η χρησιμοποίηση τρίτων προσώπων για απόκτηση 
εύνοιας υπηρεσιακής. 

3. Η ραθυμία, η αμέλεια ή η μη έγκαιρη εκπλήρωση του 
καθήκοντος. 

4. Η αδικαιολόγητη αποχή από την εκτέλεση των καθη¬ 
κόντων. 

5. Η παράβαση της επιβαλλόμενης υπηρεσιακής εχεμύ¬ 
θειας. 

6. Η άμεση ή δια μέσου τρίτου προσώπου συμμετοχή σε 
δημοπρασία, διενεργούμενη από την Υπηρεσία στην 
οποία ανήκει ο υπάλληλος. 

7. Κάθε πράξη ή παράλειψη που μπορεί να βλάπτει ή να 
θέτει σε κίνδυνο τα συμφέροντα της Υπηρεσίας. 

8. Η άρνηση εκτέλεσης υπηρεσίας και εντολής για τη 
μετακίνηση του από τμήμα σε τμήμα παρεμφερές και εφ’ 
όσον δεν δημιουργείται βλαπτική μεταβολή των συνθη¬ 
κών εργασίας γι’ αυτόν. 

ΑΡΘΡΟ 20ο 
Πειθαρχικές Ποινές 

Πειθαρχικές ποινές είναι: 

1. Προφορική επίπληξη 

2. Έγγραφη επίπληξη 

3. Πρόστιμο μέχρι 25%του μηνιαίου μισθού. 

4. Προσωρινή απόλυση 

5. Οριστική απόλυση 


ΑΡΘΡΟ 21ο 

Πειθαρχικές Διαδικασίες 

Τα πειθαρχικά όργανα διακρίνονται σε μονομελή και πο¬ 
λυμελή. 

Α. Τα μονομελή όργανα είναι: 

1. Ο Γ ενικός Δ/ντης για όλο το προσωπικό. 

2. Ο Τεχνικός ή Οικονομικός Διευθυντής για το προσω¬ 
πικό των υπηρεσιών τους. 

Β. Ο Γενικός Δ/ντής και ο Προσωπάρχης δικαιούται να 
επιβάλλει τις πειθαρχικές ποινές της έγγραφης και προ¬ 
φορικής επίπληξης και ο Τεχνικός ή Οικονομικός Διευθυ¬ 
ντής μόνο προφορική επίπληξη. 

Γ. Το πολυμελές πειθαρχικό όργανο αποτελείται από 
επιτροπή η οποία ορίζεται από το Δ.Σ. και αποτελείται 
από: 

1. Την επιτροπή του άρθ.5 παρ. 3 του Ν. 1069/80 που 
υφίσταται στη Δ.Ε.Υ.Α.Γ. 

2. Τον εκπρόσωπο των εργαζομένων ο οποίος θα εκλέ¬ 
γεται από τη Γ ενική Συνέλευση των εργαζομένων κάθε 
χρόνο. 

3. Το Γενικό Δ/ντή ή τον Τεχνικό ή Οικονομικό Διευθυ¬ 
ντή. 

Οι αποφάσεις της επιτροπής αυτής θα επικυρώνονται 
από το Δ.Σ. Η εκτέλεση των πειθαρχικών αποφάσεων γί¬ 
νεται με ευθύνη του τμήματος προσωπικού. Το πρόστιμο 
υπολογίζεται επί των τακτικών αποδοχών και παρακρα- 
τείται από τον πρώτο μετά την απόφαση μήνα. 

Οι τιμωρημένοι με προσωρινή ή οριστική απόλυση τίθε¬ 
νται εκτός υπηρεσίας μόλις τους κοινοποιηθεί η τελεσίδι¬ 
κη απόφαση. 

ΑΡΘΡΟ 22ο 
Απολογία 

1. Με εξαίρεση την προφορική επίπληξη καμία πειθαρ¬ 
χική ποινή δεν επιβάλλεται χωρίς την προηγούμενη έγ¬ 
γραφη, επί αποδείξει, κλήση σε απολογία του εργαζομέ¬ 
νου. 

2. Η μη υποβολή απολογίας μέσα σε 20 ημέρες από την 
τέλεση του παραπτώματος εφ’ όσον έγγραφα κλήθηκε ο 
εργαζόμενος δεν συνιστά λόγο αδυναμίας έκδοσης από¬ 
φασης. 

3. Η κλήση σε απολογία ορίζει με σαφήνεια το πειθαρχι¬ 
κό αδίκημα, για το οποίο κατηγορείται ο εργαζόμενος και 
θέτει την προθεσμία μέσα στην οποία πρέπει να απολο- 
γηθεί εγγράφως. 

Ο εργαζόμενος δικαιούται να ασκήσει, μέσα σε 5 ημέ¬ 
ρες, ένσταση για επανεξέταση της απόφασης που του 
κοινοποιήθηκε, προσκομίζοντας νέα στοιχεία, ενώπιον 
του Δ.Σ. της Δ.Ε.Υ.Α.Γ. 

Τέλος, τα χρηματικά πρόστιμα θα εκχωρούνται στο τα¬ 
μείο αρωγής του Σωματείου των εργαζομένων της 
Δ.Ε.Υ.Α.Γ. 

4. Το ένα μέλος της τριμελούς επιτροπής του Ν. 
1069/80, πρέπει να είναι εκπρόσωπος των εργαζομένων 
μέλος του Δ.Σ. της Δ. Ε. Υ. Α. Γ. Την επιτροπή του Ν. 1069/80 
πλαισιώνει, εκτός από τους Υπηρεσιακούς παράγοντες 
και ο αναπληρωτής του εκπρόσωπου των εργαζομένων, 
μέλος του Δ.Σ. με δικαίωμα ψήφου. 

ΑΡΘΡΟ 23ο 

Ερμηνεία και ισχύς του παρόντος οργανισμού 

1. Η ερμηνεία των διατάξεων του παρόντος κανονισμού 
ανήκει στην αρμοδιότητα του Διοικητικού Συμβουλίου 
της Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφο του σε κά¬ 
θε εργαζόμενο. 

4. Αντίγραφο χορηγείται με απόδειξη παραλαβής και σε 
κάθε νεοπροσλαμβανόμενο εργαζόμενο στο τακτικό 
προσωπικό. Η υπογραφή της απόδειξης παραλαβής του 
αντιγράφου του Οργανισμού έχει την αναμφισβήτητη έν¬ 


νοια ότι ο εργαζόμενος έλαβε πλήρη γνώση του και τον 
αποδέχεται σαν εργασιακή σχέση. 

ΑΡΘΡΟ 24ο 
Τελικές Διατάξεις 

Ο Οργανισμός αυτός θα αρχίσει να ισχύει αμέσως μετά 
την έγκριση από τα αρμόδια όργανα. 

ΑΡΟΡΟ 25ο 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της ΔΕΥΑ Γεροποτάμου, το 
ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 13 Αυγούστου 2002 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 
θ-ΙΤΙ3ίΙ: ννθ0ΙΊΊ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΠΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































